Şaristananê Marsilya û Bordeauxî yê Fransa de bi şîarê 'Kurdîstanî Bipawê' vera îşxal û îxanetî çalakîyî ameyî kerdene.
Marsilya de bi rayraşîyayîş û mîtîngêkî hêrişê îşxalî û îxanet ameyî şermezarkerdene. Çalakîye de hêrişê kîmyewîyî yê dewleta tirke ameyî protestokerdene û bêvengîya welatanê Ewropa ameye şermezarkerdene. Çalakîye de vilawekî zî ameyî vilakerdene.
Bordeaux de zî mîtîngê 'Kurdîstanî Bipawe' ame kerdene. Mîtîng de fotografê Rayberê Şarê Kurdî Abdullah Ocalanî, alayê PKK, KCK û HPGyî ameyî berzkerdene. Mîtîng de ame vatene ke ganî Ewropa vera hêrişanê kîmyewîyan ê dewleta tirke vengê xo veja. Mîtîng bi sloganan qedîya.
